**Yrityskaupan esisopimus *(neutraali)***

Sopimuspohja tehty neutraalista näkökulmas­ta tilanteeseen, jossa ostajayritys suunnittelee ostavansa myyjiltä myyjien kaikki osakkeet, mikäli tässä esisopimuksessa määritellyt ehdot täyttyvät. Varsinainen kauppakirja osakekaupoista laaditaan erikseen. Tässä yrityskaupassa puolet kauppahinnasta maksetaan ostajayrityksen omilla osakkeilla.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! TÄMÄ SOPIMUSPOHJA EI SOVELLU KÄYTETTÄVÄKSI KÄYTÄNNÖN TILAN­TEISIIN ILMAN SOPIMUSJURIDISEN ASIANTUNTI­JAN TARKISTUSTA JA KOR­JAUKSIA.**

***Draft 0.1 – 1.1.20\_\_***

**YRITYSKAUPAN ESISOPIMUS**

Allekirjoittaneet osapuolet ovat tänään solmineet seuraavan esisopimuksen koskien Softafirma Oy:n (y-tunnus 123456-7)) ("**Yhtiö**") osakekannan kauppaa (”**Esisopimus**”).

1. Osapuolet
	* + - 1. Firma Oy (y-tunnus 100000-0) (”**Firma**”) tai ("**Ostaja**")

Myyjät:

* + - * 1. Seppo Startup (hetu xxxxxx-xxxx);
				2. Sanna Startup (hetu xxxxxx-xxxx);
				3. Simo Startup (hetu xxxxxx-xxxx)

 – 1.4 jäljempänä erikseen ”**Osapuoli**” ja yhdessä ”**Osapuolet**”, – 1.4 jäljempänä yhdessä ”**Myyjät**”.

1. TAUSTA JA tarkoitus

Myyjät omistavat Yhtiön osakekannasta 100%. Osapuolet kuvaavat tähän mennessä käytyjen keskusteluiden perusteella syntyneen näkemyksensä Yrityskauppaan liittyvistä keskeisistä ehdoista, joilla Ostaja ostaa Yhtiön koko osakekannan (”**Yrityskauppa**”).

Osapuolet pyrkivät tämän Esisopimuksen allekirjoittamisen jälkeen sopimaan Yrityskaupan yksityiskohtaisista ehdoista erillisessä kauppakirjassa (”**Kauppakirja**”), jonka sisällöstä Osapuolet sitoutuvat neuvottelemaan hyvässä hengessä tässä Esisopimuksessa sovitun pohjalta sekä ottaen huomioon vastaavan kaltaisissa järjestelyissä tavanomaisiksi katsottavat ehdot.

1. Kauppahinta

Yrityskaupassa Ostaja maksaa Yhtiön 100% osakekannasta kiinteänä kauppahintana 2.000.000,- euroa ("**Kauppahinta**").

**3.1 Kiinteän kauppahinnan maksu**

Kiinteästä kauppahinnasta (2.000.000,-) maksetaan kaupantekohetkellä käteisenä 1.000.000,- €. Lisäksi Myyjille annetaan kaupantekohetkellä yhteensä 100.000 kpl Firma Oy:n osakkeita, jotka kiinteässä kauppahinnassa arvostetaan yhteensä 1.000.000,-euron arvoisiksi.

**3.2 Arvonmäärityksen tausta**

Ostajan Kauppahinnan määritys perustuu Ostajalle 30.4.20\_\_ mennessä toimitettuun suulliseen ja kirjalliseen aineistoon sekä 31.12.20\_\_ päättyneen tilikauden tilinpäätökseen. Ostaja on arvioinut Yhtiön tulevaisuuden kassavirtojen nykyarvoa määrittäessään Yhtiön arvoa.

Lisäksi Ostaja on olettanut, että

1. Myyjien Firmalle toimittama informaatio koskien Yhtiön taloudellista asemaa, varoja ja vastuita on paikkansa pitävää, kattavaa ja ajantasaista eikä due diligence -tarkastuksessa ilmene negatiivisia seikkoja, joilla Firman näkemyksen mukaan olisi olennaista vaikutusta Yhtiön arvoon;
2. Yhtiön liiketoiminta on kehittynyt tilinpäätöshetken 31.12.20\_\_ jälkeen normaalisti ja liiketoimintaa on harjoitettu järjestelyn voimaantuloon saakka normaalisti ja hyvien liiketoimintaperiaatteiden mukaisesti ja
3. Yhtiöllä ei ole taseen ulkopuolisia vastuita.

**3.3 Lisäkauppahinta**

Myyjillä on ylläkuvatun Kauppahinnan lisäksi oikeus lisäkauppahintaan vuoden 20\_\_ käyttökatteen (EBITDA) perusteella. Lisäkauppahintana maksetaan Yhtiön vuoden 20\_\_ vahvistetun tilinpäätöksen osoittama käyttökate 500.000,00 € ylittäviltä osalta. Esim. 650.000,00 € käyttökate oikeuttaa 150.000,00 € lisäkauppahintaan. Mahdollinen lisäkauppahinta maksetaan Myyjille heti sen jälkeen, kun Yhtiön tilikauden 1.1. – 31.12.20\_\_ tilinpäätös on vahvistettu.

1. Kaupan kohteen due diligence tarkastus

Ostajalla on oikeus suorittaa Yhtiössä kaupallinen, taloudellinen, juridinen ja henkilöstöasioita koskeva due diligence –tarkastus (”**DD**”) haluamassaan laajuu­dessa ennen Yrityskaupan toteuttamista. Ostaja sitoutuu yhdessä Myyjien kanssa koordinoimaan ja toteuttamaan due diligence tutkimukset tavalla, josta ei koidu haittaa Yhtiön liiketoiminnalle tai asiakassuhteille. Erityisesti mahdollisesta asiakkaiden haastattelusta sovitaan erikseen ja se on toteutettava siten, että siitä ei aiheudu haittaa, mikäli Yrityskauppa ei toteutuisi. Myyjät sitoutuvat tukemaan Ostajaa ja sen neuvonantajia DD:n suorittamisessa ja toimittamaan pyydetyt tiedot Yhtiöstä ja sen liiketoiminnasta viipymättä ja täydellisinä. Yhtiö järjestää pääsyn asiakirja-aineistoon sähköisesti.

Osapuolten tavoitteena on toteuttaa Yrityskauppa 30.6.20\_\_.

1. Osakassopimus

Myyjien tulee sitoutua liitteenä 1 olevaan osakas­sopimukseen ottaessaan vastaan Firman osakkeita.

1. yrityskaupan edellytykset

Osapuolet sopivat, että Yrityskaupan loppuunsaattaminen ja Kauppakirjan allekirjoittaminen edellyttää ainakin seuraavien ehtojen täyttymistä:

1. Myyjät ovat valmiita jatkamaan Yhtiössä sovitussa roolissa osakassopimuksessa määritellyllä tavalla ja heidän kanssaan on solmittu asianmukaiset työ- tai toimisopimukset;
2. DD suoritetaan Firman edellyttämässä laajuudessa ja tarkastuksessa ei tule esiin oleellisia negatiivisia havaintoja niin Yhtiön asiakkuuksien, lukujen kuin tarjouksen pohjana tehtyjen oletuksien osalta;
3. Yrityskaupan toteuttamisesta laaditaan osapuolien hyväksymä juridinen dokumentaatio sisältäen muun muassa Kauppakirjan, osakassopimukset sekä muu tarvittava dokumentaatio Myyjien osakkuuteen liittyen;
4. Transaktion edellyttämä pankkirahoitus saadaan järjestettyä määrältään ja ehdoiltaan Firmalle hyväksyttävänä;
5. Firman ylimääräinen yhtiökokous hyväksyy kauppaan liittyvän osakeannin;
6. Firman hallituksen hyväksyntä Yrityskaupalle; ja
7. Mahdollisten kolmansien osapuolien hyväksyntä järjestelylle liittyen merkittäviin asiakassopimuksiin.
8. VOIMASSAOLO JA AIKATAULU
	* + - 1. Tämä Esisopimus tulee voimaan allekirjoituspäivänä ja on voimassa 30.6.20\_\_ asti (pl. kohdat , , ja ), edellyttäen että Ostaja on 15.6.20\_\_ mennessä vahvistanut, että DD on suoritettu loppuun ja että DD:ssa ei ole ilmennyt seikkoja, jotka Ostajan mielestä estäisivät Yrityskaupan loppuun viemisen. Selvyyden vuoksi todetaan, että Esisopimuksen purkautuessa kumpikaan Osapuolista ei ole oikeutettu esittämään vaatimuksia toista kohtaan, joka ei ole rikkonut tätä Esisopimusta, eikä Osapuolilla ole velvoitteita toisiaan kohtaan, ellei tässä Esisopimuksessa ole nimenomaisesti toisin sovittu. Esisopimus kuitenkin raukeaa välittömästi (pl. kohdat , , ja ), mikäli:
9. Yrityskauppa toteutetaan ennen mainittua tavoiteajankohtaa; tai
10. Ostaja ilmoittaa kirjallisesti Myyjille vetäytyvänsä Yrityskaupasta.
	* + - 1. Myyjät ja Yhtiö sitoutuvat siihen, etteivät he käy neuvotteluja kenenkään muun osapuolen kanssa Yhtiön osakkeiden tai liiketoiminnan luovuttamisesta eivätkä millään tavoin valmistele tällaista toimintaa tämän Esisopimuksen voimassaoloaikana.
				2. Myyjät sitoutuvat huolehtimaan siitä, että Yhtiön liiketoimintaa harjoitetaan tämän Esisopimuksen voimassaoloaikana huolellisesti ja tavanomaisten liiketoiminta­periaatteiden sekä Yhtiön tähän mennessä noudattamien käytäntöjen mukaisesti.
				3. Esisopimuksen voimassaoloaikana Osapuolet sitoutuvat Esisopimuksen periaatteiden mukaisesti käymään hyvässä hengessä neuvotteluja Yrityskaupasta.
11. Salassapito

Myyjät luovuttavat Yhtiötä koskevaa luottamuksellista tietoa (”**Luottamuksellinen** t**ieto**”) ja aineistoa Ostajan käyttöön kaupan kohteeseen tutustumista, sen tarkastamista sekä Yrityskaupasta käytäviä jatkoneuvotteluja varten.

Luottamuksellisella tiedolla tarkoitetaan kaikkea Ostajalle luovutettavaa tietoa mukaan lukien kaikki asiakirjat, materiaalit ja muu aineisto riippumatta siitä, millä tavoin tai missä muodossa tiedot ilmaistaan tai miten Ostaja saa ne muuten tietoonsa. Luottamuksellista tietoa ei kuitenkaan ole tieto, joka on ollut yleisesti tiedossa tai tulee myöhemmin yleiseen tietoon muusta kuin tämän sopimuksen rikkomisesta johtuvista syistä, tai joka on Ollut todistettavasti Ostajan hallussa ennen tiedon vastaanottamista ja jota Ostaja ei ole välittömästi tai välillisesti hankkinut Myyjiltä tai Yhtiöltä, tai joka pakottavan lain, säädöksen tai tuomioistuimen päätöksen tai viranomaisen antaman sitovan määräyksen mukaisesti on luovutettavissa olevaa.

Mikäli tämä Esisopimus raukeaa muusta syystä kuin tässä Esisopimuksessa tarkoitetun osakekaupan solmimisen johdosta, tulee Ostajan välittömästi palauttaa kaikki luovutettu aineisto sekä hävittää kaikki Yhtiötä koskeva muu aineisto riippumatta aineiston luovutus-, tallennus- tai säilytystavasta. Ostajan tulee ilmoittaa aineiston hävityksestä Yhtiölle suoritettuaan poistamisen.

Ostaja sitoutuu pitämään Luottamuksellisen tiedon salassa sekä olemaan ilmaisematta sitä kolmannelle samoin kuin olemaan käyttämättä Luottamuksellista tietoa muussa kuin tämän sopimuksen tarkoituksessa. Salassapitovelvoite on voimassa viisi (5) vuotta. Ostaja saa jakaa Luottamuksellista Tietoa vain arviointiin mahdollisesti osallistuville edustajilleen, neuvonantajilleen tai rahoittajilleen. Ostaja vastaa siitä, että ne henkilöt ja neuvonantajat, joille se on antanut Luottamuksellista Tietoa, sitoutuvat osaltaan noudattamaan tätä Sopimusta. Ostaja rajoittaa vastaanottamansa Luottamuksellisen tiedon saatavuuden omassa organisaatiossaan ainoastaan niihin henkilöihin, joille tiedot ovat välttämättömiä tämän sopimuksen tarkoituksen täyttämiseksi.

Jos Ostaja rikkoo tätä sopimusta, tulee Ostajan välittömästi maksaa Yhtiölle sopimussakkoa 200.000 euroa tai näytetyn korkeamman todellisen vahingon mukainen määrä.

1. KULUT

Kukin Osapuoli vastaa itse kaikista omista kuluistaan, jotka liittyvät Yrityskaupan valmisteluun taikka muutoin tässä Esisopimuksen tarkoitettujen toimenpiteiden suorittamiseen, ellei tässä Esisopimuksessa ole muuta sovittu.

1. sopimuksen sitovuus

Tämä Esisopimus ei ole Osapuolia sitova kauppasopimus eikä se siten perusta oikeudellista velvoitetta millekään Osapuolelle Yrityskaupan toteuttamiseen. Tämän Esisopimuksen ehdot eivät siten ole Osapuolia sitovia lukuun ottamatta tätä kohtaa , sekä kohdissa , , , , ja sovittuja velvoitteita. Muilta osin tämän Esisopimuksen tarkoituksena on ainoastaan kuvata Osapuolten tähän mennessä käymien keskusteluiden perusteella syntynyt yhteinen näkemys Yrityskauppaan liittyvistä keskeisistä ehdoista ja kirjata Osapuolten yhteinen tavoite neuvotella Yrityskaupan lopulliset ehdot sekä siihen liittyvät jatkotoimenpiteet.

1. SOVELLETTAVA LAKI JA RIITOJEN RATKAISU

Tähän Esisopimukseen sovelletaan Suomen lakia.

Tästä Esisopimuksesta aiheutuvat erimielisyydet ratkaistaan Keskuskauppakamarin välityslautakunnan sääntöjen mukaisesti. Välimiesoikeus koostuu yhdestä välimiehestä. Välimiesmenettelyn paikkana on Helsinki ja välimiesmenettelyn kieli on Suomi.

1. rekrytointikielto

Osapuolet sitoutuvat olemaan rekrytoimatta toistensa työntekijöitä vuoden 20\_\_ aikana.

1. ostajan toiminnan ja taloustiedon tarkastus

Koska merkittävä osa Kauppahinnasta koostuu Ostajan osakkeista, Myyjällä on oikeus suorittaa Ostajalle kaupallinen, taloudellinen, juridinen ja henkilöstöasioita koskeva tarkastus haluamassaan laajuu­dessa 1.6.20\_\_ alkaen ja ennen Yrityskaupan toteuttamista. Myyjä sitoutuu yhdessä Ostajan avainhenkilöiden kanssa koordinoimaan tutkimukset tavalla, josta ei koidu haittaa Ostajan liiketoiminnalle tai asiakassuhteille. Ostajat sitoutuvat tukemaan Myyjää ja sen neuvonantajia tarkastuksen suorittamisessa ja toimittamaan pyydetyt tiedot Ostajasta ja sen liiketoiminnasta viipymättä ja täydellisinä. Ostaja järjestää pääsyn asiakirja-aineistoon sähköisesti.

1. SOPIMUSKAPPALEET

Tämä Esisopimus on laadittu kahtena (2) kappaleena, yksi Ostajalle ja yksi yhteisesti Myyjille.

**Helsingissä, 31. päivänä toukokuuta 20\_\_**

**Firma Oy**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**toimitusjohtaja Seppo Startup**

**\_\_\_\_\_\_\_\_\_\_\_\_\_\_\_\_**

**Sanna Startup**

**\_\_\_\_\_\_\_\_\_\_\_\_\_\_\_\_**

**Simo Startup**

**=========================================**

***LIITE 1 – Firma Oy:n osakassopimus***